****

**Statutter for Stipendfondet**

**§ 1 Formål**

Stipendfondets formål er å gi stipend til ordinære medlemmer av Econa Nordland som ønsker å ta

videreutdanning, fortrinnsvis med sikte på at kunnskapene skal komme arbeids- og næringslivet i Nordland til

gode.

**§ 2 Kriterier for tildeling**

Mottakere av stipendet må ha vært ordinært medlem av Econa Nordland de to siste årene, samt fortsatt bosatt i

Nordland. Studiet skal være en påbygging i bredde eller dybde på kandidatens tidligere utdanning som oppfyller krav til medlemskap i Econa og kan således ikke være fagkurs på lavere grads utdanning.

Det er mulig å søke støtte til å gjennomføre kurs som er å finne på Econas nettsider, uavhengig av om disse gir studiepoeng.

**§ 3 Utlysing av stipend**

Søknadsfrist for stipendet er 15. mars og 15. september hvert år. Utlysing, samt bekjentgjøring av tildeling,

skal skje i organ som når alle medlemmene i Nordland. Søknad sendes til econanordland@gmail.com

**§ 4 Utdelingens størrelse**

Det kan årlig tildeles stipendier for inntil 10 % av stipendfondets grunnkapital. Grunnkapitalen må overstige kr

100.000 for at tildeling skal finne sted. Et medlem kan ikke motta mer enn kr 5 000 i stipend pr år.

**§ 5 Styre og forvaltning av stipendfondet**

Stipendfondet skal ha et styre bestående av tre representanter valgt av styret i Econa Nordland. Styrets oppgave er å velge/utse verdige stipendmottakere, og å avgjøre antall og størrelse på stipendmidlene. Stipendfondets styre fører også tilsyn med anvendelsen av stipendmidlene. Styret i Econa Nordland forvalter stipendfondets midler, fører regnskap og står for utsending og utbetaling av stipendiene.

**§ 6 Kursvirksomhet**

Stipendfondet kan også brukes til kursvirksomhet hvor flere av våre medlemmer får hevet sin kompetanse. Valg

av kurs må godkjennes av stipendfondets styre.

**§ 7 Årets student**

Econa Nordland kårer årlig årets student. Prisen utbetales fra stipendfondet.